נואה לאנג

נואה נואל לאנג (בהולנדית: Noa Noëll Lang; נולד ב־17 ביוני 1999) הוא כדורגלן הולנדי-סורינאמי, המשחק בפ.ס.וו. איינדהובן ההולנדית בעמדת הקיצוני.

קריירה 
נואה לאנג נולד ב־17 ביוני 1999, בעיר קאפל אן דן אייסל, הנמצאת במרחק הליכה מרוטרדם. הוא גדל בדרום הולנד ושיחק במשך שנים באקדמיה לנוער של פיינורד. בעידודו ובתמיכת הוריו, התאמן קשה, אך בבית הייתה להם אהדה ליריבה אייאקס. משפחת לאנג החליטה לעבור להתגורר באמסטרדם. אייאקס ביקשה רשות מפיינורד להעביר לשורותיה את לאנג וקיבלה זאת, בגלל הסכם הג'נטלמנים הקיים בין המועדונים. האבא ג'פרי לאנג חשב שהמעבר היה הגיוני, ואף אמר 

ב־3 באפריל 2017 לאנג ערך את הופעת הבכורה המקצועית שלו בקבוצת יונג אייאקס (קבוצת הבת של אייאקס) בליגת המשנה בהולנד כשעלה מהספסל בדקה ה־81'.

ב־15 בדצמבר 2017 הבקיע לאנג את שערו הראשון ביונג אייאקס נגד קבוצת אמן במסגרת הליגה, המשחק הסתיים בתוצאה 2–2.

ב־13 במרץ 2019 ערך לאנג את הופעת הבכורה שלו במדי אייאקס אמסטרדם נגד זוולה במסגרת הליגה.

ב־17 בספטמבר 2019 ערך לאנג את הופעת הבכורה שלו בליגת האלופות ששיחק בשלב הבתים נגד ליל הצרפתית, המשחק הסתיים בתוצאה 3–0 לטובת אייאקס. בהמשך עונה זו ניסה לאנג לסייע לאייאקס להעפיל לשלבי הנוקאאוט אך אייאקס סיימה במקום ה־3 בבית.

ב־1 בדצמבר 2019 כבש לאנג את השלושער הראשון שלו במדי אייאקס נגד טוונטה לאחר שקבוצתו הייתה בפיגור של 0–2.

ב־18 בינואר 2020, הושאל לאנג לטוונטה עד סוף העונה. לאנג הצליח לרשום בטוונטה כמות של כ־7 הופעות עד שהופסקה הליגה עקב פרוץ נגיף הקורונה.

ביולי 2023 חתם בפ.ס.וו. איינדהובן. הוא כבש שער בכורה בקבוצה ב-4 באוגוסט בניצחון 1-0 על פיינורד והעניק לקבוצתו זכייה מספר 14 במגן יוהאן קרויף.

נבחרת לאומית 
ב-31 במאי 2019, נבחר לאנג לשחק בנבחרת הלאומית הצעירה של הולנד (עד גיל 21).

נכלל בסגל נבחרת הולנד בטורניר מונדיאל 2022.

תארים 

 אייאקס
 אליפות הולנד: 2018/19
 הגביע ההולנדי: 2018/19
 מגן יוהאן קרויף: 2019

קלאב ברוז
 אליפות בלגיה: 2021/2022
 הסופר קאפ הבלגי: 2021, 2022
פ.ס.וו. איינדהובן

 מגן יוהאן קרויף: 2023

קישורים חיצוניים 

 נואה לאנג, ברשת החברתית אינסטגרם
 פרופיל, באתר TransferMarkt
 פרופיל, באתר Soccerway
 פרופיל, באתר Goal

הערות שוליים 

חלוצי כדורגל הולנדים
כדורגלנים הולנדים
כדורגלני אייאקס
כדורגלני טוונטה
כדורגלני קלאב ברוז'
כדורגלני פ.ס.וו. איינדהובן
כדורגלני נבחרת הולנד
כדורגלני מונדיאל 2022
הולנדים ממוצא סורינאמי
ספורטאים הולנדים בבלגיה
הולנדים שנולדו ב-1999